
PROIECT DE HOTĂRÂRE Nr.
privind constatarea încetării de drept, înainte de expirarea duratei normale a mandatului, a calității de consilier local în Consiliul Local al Comunei Tușnad a domnului Keresztes Kálmán și declararea ca vacant a locului ocupat de acesta
Consiliul Local al Comunei Tușnad, județul Harghita, întrunit în ședință ___ din data de ______,
Având în vedere:
Referatul de aprobare al Primarului Comunei Tușnad nr. 265 / 30.01.2026;
Raportul compartimentului de specialitate din cadrul aparatului de specialitate al Primarului Comunei Tușnad  nr.266/30.01.2026 precum și raportul comisiilor de specialitate a consiliului local - comisia economico - financiare, amenajarea teritoriului şi urbanism, juridic şi de disciplină, comisia pentru agricultură protecţia mediului şi turism, comisia pentru activităţi social-culturale, culte învăţământ şi familie, muncă şi protecţie socială;
Demisia domnului Keresztes Kálmán consilier local, înregistrată la Primăria Comunei Tușnad la data de 30.01.2026, sub nr. 261;
În conformitate cu prevederile:
· art. 204 alin. (2) lit. a) și alin. (6)–(9) din O.U.G. nr. 57/2019 privind Codului administrativ, cu modificările și completările ulterioare;
· art. 129 alin. (2) lit. a) și alin. (14) din Codul administrativ;
În temeiul art. 139 alin. (1) și art. 196 alin. (1) lit. a) din O.U.G. nr. 57/2019 privind Codul administrativ,
HOTĂRĂȘTE:
Art. 1. – (1) Se constată încetarea de drept, înainte de expirarea duratei normale a mandatului, a calității de consilier local al domnului Keresztes Kálmán  consilier local în Consiliul Local al Comunei Tușnad, începând cu data de 30.01.2026, data depunerii și înregistrării demisiei.
	(2) La aceeași dată,  se declară vacant locul pe care domnul consilier Keresztes Kálmán l-a ocupat în cadrul Consiliului Local al Comunei Tușnad.
Art. 2.Prezenta hotărâre poate fi atacată la instanța de contencios administrativ competentă, în condițiile Legii nr. 554/2004 a contenciosului administrativ.


Art. 3. Prezenta hotărâre se comunică Primarului Comunei Tușnad, domnului Keresztes Kálmán și  Instituţiei Prefectului Judeţul Harghita, în vederea exercitării controlului cu privire la legalitate.





Inițiat de Primar,						Avizat, Secretar general
Molnár József							Kovács Mária-Zenóbia























Adoptată în ședința ordinară din data de .......... cu un număr de ...... voturi pentru, …  abținere, … împotriva din numărul total de .... consilieri locali în funcție.  

Nr.266/30.01.2026
RAPORT DE SPECIALITATE
privind constatarea încetării de drept, înainte de expirarea duratei normale a mandatului, a calității de consilier local în Consiliul Local al Comunei Tușnad a domnului Keresztes Kálmán și declararea ca vacant a locului ocupat de acesta
Compartimentul de specialitate din cadrul aparatului de specialitate al Primarului Comunei Tușnad, analizând proiectul de hotărâre inițiat de Primarul Comunei Tușnad, formulează următorul raport:
Prin cererea de demisie înregistrată la Primăria Comunei Tușnad la data de 30.01.2026, domnul Keresztes Kálmán consilier local în cadrul Consiliului Local al Comunei Tușnad, și-a manifestat voința de a renunța la mandatul de consilier local.
Potrivit prevederilor art. 204 alin. (2) lit. a) din O.U.G. nr. 57/2019 privind Codul administrativ, cu modificările și completările ulterioare, calitatea de consilier local încetează de drept înainte de expirarea duratei normale a mandatului în cazul demisiei.
Conform art. 204 alin. (6)–(9) din Codul administrativ, consiliul local are obligația de a constata, prin hotărâre, încetarea mandatului de consilier local, hotărârea având caracter constatator, iar efectele juridice producându-se de la data depunerii demisiei.
Având în vedere cele de mai sus, precum și faptul că demisia a fost depusă în mod legal și înregistrată la autoritatea publică locală, se impune adoptarea unei hotărâri a Consiliului Local al Comunei Tușnad pentru constatarea încetării de drept a mandatului de consilier local al domnului Keresztes Kálmán începând cu data de 30.01.2026.
Tușnad la 30 ianuarie 2026.
Secretar general,
Kovács Mária-Zenóbia

Nr.265/30.01.2026
REFERAT DE APROBARE
privind constatarea încetării de drept, înainte de expirarea duratei normale a mandatului, a calității de consilier local în Consiliul Local al Comunei Tușnad a domnului Keresztes Kálmán și declararea ca vacant a locului ocupat de acesta

În calitate de Primar al Comunei Tușnad, supun spre analiză și aprobare Consiliului Local proiectul de hotărâre privind constatarea încetării de drept, înainte de expirarea duratei normale a mandatului, a calității de consilier local al domnului Keresztes Kálmán.
Motivul promovării prezentului proiect de hotărâre îl constituie demisia domnului Keresztes Kálmán din funcția de consilier local, demisie înregistrată la Primăria Comunei Tușnad la data de 30.01.2026.
Potrivit prevederilor art. 204 alin. (2) lit. a) din O.U.G. nr. 57/2019 privind Codul administrativ, cu modificările și completările ulterioare, mandatul de consilier local încetează de drept înainte de termen în cazul demisiei, iar constatarea acestei situații se face prin hotărâre a consiliului local, în condițiile legii.
Adoptarea prezentei hotărâri este necesară pentru respectarea cadrului legal în vigoare și pentru asigurarea continuității activității Consiliului Local al Comunei Tușnad.
În considerarea celor expuse, propun adoptarea proiectului de hotărâre în forma prezentată.

      PRIMAR,
MOLNÁR JÓZSEF
Data: 30.01.2026

Nr.260/30.01.2026
		În atenția d-lui Keresztes Kálmán
Referitor la cererea de renunțare la mandatul de consilier local

Conform prevederilor Codului administrativ OUG nr. 57/2019 cu modidificările și completările ulterioare și legislației aplicabile privind autoritățile publice locale:
Mandatul de consilier local poate înceta înainte de termen prin:
1. demisie exprimată în mod clar și neechivoc, sau
2. alte cazuri prevăzute expres de lege (incompatibilitate, condamnare penală etc.).
Legea nu prevede posibilitatea de renunțare temporară sau condiționată la mandat.
Cererea Dvs. conține o condiționare de durată („pe toată durata contractului de muncă”), ceea ce înseamnă că voința de încetare a mandatului nu este definitivă și neechivocă.
Adresa menționată nu poate fi considerată demisie și nu poate produce efecte juridice de încetare a mandatului de consilier local.
Situația semnalată poate fi analizată în contextul incompatibilității între mandatul de consilier local și funcția de asistent personal în cadrul Primăriei, conform prevederilor legale.
Pentru a înceta mandatul înainte de termen,  trebuie să înaintați o demisie clară, neechivocă și definitivă, fără condiționări de durată sau alte circumstanțe.

Tușnad la 30 ianuarie 2026.

	  PRIMAR						SECERTAR GEENRAL
Molnár József					Kovács Mária-Zenóbia
